268 Gustav Meldorf 



Jakobshavn (i April 1865). Ved Aito skal 15 Børn være døde af 

 denne Sygdom i den sidste Del af Aaret 1864. I 1865 bortrev den 

 ondartede Halssyge henimod 40 Børn i Nord-Grønland. 



Distriktslæge Pfaff i Nord-Grønland omtaler denne Epidemi i 

 sine Medicinalberetninger forAarene 1864, 1865 og 1866. I Medicinal- 

 beretningen for 1864 anfører Pfaff følgende herom: „Knn ved Ko- 

 lonien Egedesmindes Udsted Aito har i Efteraaret hersket en epide- 

 misk ondartet Halssyge, der bortrev 15 Børn". — Blandt de angivne 

 Dødsaarsager findes: „Ondartet Halssyge" 15. 



I Medicinalberetningen for 1865 angiver Pfaff at have behandlet 

 84 grønlandske Patienter for Angina dipht., deraf 52 Patienter ved 

 Jakobshavn og 32 paa Rejserne i Distriktet. Endvidere behandledes 

 2 danske Patienter for samme Sygdom. 2 af de behandlede grøn- 

 landske Patienter angives at være døde af Angina dipht. 



„Sundhedstilstanden har i dette Aar været mindre god, hvortil 

 ikke alene de almindelige Foraars- og Efteraarssygdomme i For- 

 bindelse med den sædvanlige Trangstid i Vintermaanederne har bi- 

 draget, men tillige en diphteritisk Halssyge, der hovedsagelig angreb 

 Børnene næsten overalt i Bugten". 



„Denne Sygdom begyndte sandsynligvis om Efteraaret ved Ud- 

 stedet Aito, uden, som det synes, at være bragt dertil fra Sydgrøn- 

 land. I Januar Maaned kom der Efterretning herom til Kolonien 

 Egedesminde, der var ved selve Aito bortrevet 11 Børn, men nu var 

 Sundhedstilstanden god. Samtidig med Efterretningen viste Sygdom- 

 men sig ved Egedesminde og bortrev flere Børn uden dog at opnaa 

 nogen stor Udbredning. I Slutningen af Marts viste den sig ved 

 Logen Claushavn og i April tillige ved Jakobshavn, inen udbredte 

 sig ikke højere Nord paa; derimod vendte den sig Syd efter og an- 

 greb Befolkningen ved Kolonien Christianshaab. De imellem Koloni- 

 erne Egedesminde og Christianshaab værende Udsteder bleve aldeles 

 forskaanede." 



„Sygdommen begyndte med Ømhed i Halsen samt ubetydelig 

 Feber; ved Undersøgelsen fandtes ofte paa begge Mandlerne, under- 

 tiden dog ogsaa andre Steder Svælget, gulgraalige Pletter, der hurtig 

 udbredte sig over hele Svælget og tilsidst i Luftroret, hvorefter Doden 

 indtraadte. Forøvrigt var Sygdommen ikke ondartet og veg for en 

 omhyggelig Behandling med Alumen, dels som Pulver indblæst paa 

 Pletterne, dels som stærkt Gurglevand. Af de af mig behandlede 84 

 Patienter afgik 2 ved Døden. Dette gunstige Resultat skyldes hoved- 



1 Difteri-Epidemien i Nordgrønland i 1864 — 05 omtales (efter Pfaffs Beretning 

 herom) af M. Kastrup i „Bidrag til Nordgrønlands Nosographi". Hospitals- 

 tidende. 1886. 



